Lēmuma projekts

2023.gada \_\_.\_\_\_\_\_\_ Nr.\_\_\_\_

**Par nekustamā īpašuma Smilšu ielā 92, Daugavpilī, daļas**

**nodošanu bezatlīdzības lietošanā**

**Daugavpils valstspilsētas pašvaldības iestādei “Krievu kultūras centrs”**

Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta pirmo daļu, trešo, trešo prim un sesto daļu, izskatot Daugavpils valstspilsētas pašvaldības iestādes “Krievu kultūras centrs” 2023.gada 19.janvāra vēstuli Nr. 1.7/2 “Par telpu rezervēšanu”, Daugavpils valstspilsētas pašvaldības domes (turpmāk – Dome) Īpašuma un mājokļu komitejas \_\_\_\_\_\_ atzinumu, Izglītības un kultūras jautājumu komitejas 2023.gada \_\_.\_\_\_\_\_\_ atzinumu, Finanšu komitejas 2023.gada \_\_. atzinumu, **Daugavpils dome nolemj:**

1. Nodot bezatlīdzības lietošanā atbilstoši Daugavpils valstspilsētas pašvaldības iestādes „Vienības nams” saskaņotam grafikam Daugavpils valstspilsētas pašvaldības iestādei “Krievu kultūras centrs” (reģistrācijas Nr.90000957223, juridiskā adrese: Varšavas iela 14, Daugavpils, turpmāk – Iestāde) Daugavpils valstspilsētas pašvaldībai piederošā nekustamā īpašuma, kadastra numurs 0500 005 2018, **Smilšu ielā 92, Daugavpilī,** daļu – ēkas ar kadastra apzīmējumu 0500 005 2018 001 (telpu grupas kadastra apzīmējums 0500 005 2018 001 008) neapdzīvojamo telpu 269,8 m2 platībā otrajā stāvā, kas telpu eksplikācijā atzīmēta ar Nr.008-136, un zemesgabala 18016 m2 platībā, kadastra apzīmējums 0500 005 20 18, 2698/95780 domājamās daļas, turpmāk – Īpašums.

2. Zemesgabala, kadastra apzīmējums 0500 005 2018, Smilšu ielā 92, Daugavpilī, 2698/95780 domājamo daļu bilances vērtība uz 28.02.2023. sastāda 970.67 EUR (deviņi simti septiņdesmit eiro un 67 centi) un neapdzīvojamo telpu, telpu grupas kadastra apzīmējums 0500 005 2019 001 008,bilances vērtība uz 28.02.2023. sastāda EUR 71 675.85 (septiņdesmit viens tūkstotis seši simti septiņdesmit pieci eiro un 85 centi).

3. Īpašums tiek nodots bezatlīdzības lietošanā no 01.03.2023. līdz 31.12.2023.

4. Īpašuma bezatlīdzības lietošanas mērķis – Iestādes darbības nodrošināšana.

5. Iestāde ir tiesīga izmantot bezatlīdzības lietošanā nodoto Īpašumu tikai šā lēmuma 4.punktā paredzētajam mērķim, lietot Īpašumu tādējādi, lai nepasliktinātu tā stāvokli, nodrošinātu Īpašuma uzturēšanu un segtu ar to saistītos izdevumus.

6. Nododamais Īpašums ir apmierinošā tehniskā stāvoklī.

7. Iestādei ir pienākums nekavējoties nodot bezatlīdzības lietošanā nodoto Īpašumu Daugavpils valstspilsētas pašvaldībai, ja:

7.1. tiek lauzts līgums par Īpašuma nodošanu bezatlīdzības lietošanā pirms lēmuma 3.punktā norādītā termiņa;

7.2. iestājies lēmuma 3.punktā noteiktais termiņš;

7.3. Īpašums tiek izmantots pretēji nodošanas bezatlīdzības lietošanā mērķim.

8. Daugavpils valstspilsētas pašvaldības iestādei „Vienības nams” sagatavot un noslēgt līgumu par Īpašuma nodošanu bezatlīdzības lietošanā Iestādei, paredzot pienākumu segt visus ar bezatlīdzības lietošanā nodotā Īpašuma uzturēšanu saistītos izdevumus (elektroenerģija, apkure, ūdens, kanalizācija u.c.)..

Daugavpils valstspilsētas pašvaldības domes priekšsēdētājs A.Elksniņš